कांग्रेसका अधिकांश नेता भने संविधान जारीपछि राजनीतिक कोर्स बदलिएको, एमालेले विगतमा धोका दिएको र तराई–मधेशमा उत्पन्न असन्तुष्टि समेट्न पनि कांग्रेसकै नेतृत्वमा सरकार बन्नुपर्ने पक्षमा छन्। तर, शीर्ष नेताहरू कोइराला, देउवा र पौडेलले प्रधानमन्त्रीको दाबी नछाडेपछि पार्टीले उम्मेदवार चयनको जिम्मा पनि तीनै नेताहरूलाई नै दिएको छ। तर, आसन्न महाधिवेशनको प्रभावका कारण सरकारको नेतृत्वबारे निर्णय लिन अप्ठ्यारो परे पनि शक्ति बाँडफाँडमा सम्झौता गर्दै कांग्रेसले ओलीलाई नै प्रधानमन्त्री स्वीकार्ने संभावना बढिरहेको कांग्रेसका एक नेता बताउँछन्। उनी भन्छन्, “एमाओवादीलगायतका दलहरूले समर्थन नगर्दा कांग्रेसको उम्मेदवारले जित्दैन, यस्तो अवस्थामा राष्ट्रपति लिएर ओलीलाई समर्थन गर्न सकिन्छ।”
